Shia tü ashajünakat achiki paala: “Nnojotsü wayuu ayaawatakat saaꞌu tü jülüjakat naaꞌin chi Maleiwakai süpüla shikirajüinjachin nia sünain wane kasa”. Aluꞌujasa wayakana anoujashiikana, süka eein chi Naaꞌinkai Maleiwa wamaa, wayaawata aaꞌu tü kasa jülüjakat naaꞌin Cristo. Je saaꞌujee nükaaliijüin waya chi Naaꞌinkai Maleiwa, wayaawateerü aaꞌu tü pütchi süküjakat wayuu wamüin, müleka shiimüinre ooꞌulaka alawaale shia. Je müleka mojule sünüiki wayuu wamüin sünain shiyoujain wakuaippa süka malaain tü waküjakat saaꞌin namüin, nnojoleerü kasajatüin wamüin sünüiki, süka watüjaain saaꞌu sünain shiimüin tü waküjakat.
En cambio, el que es espiritual lo juzga todo, aunque él mismo no está sujeto al juicio de nadie, porque